ประจำเดือนมาน้อยสลับมากเป็นอย่างนี้สลับกันไปทุกเดือนค่ะ ไม่ทราบว่าเกิดจากสาเหตุอะไรได้บ้างคะ?
สวัสดีค่ะโดยปกติแล้วจะมีระยะของรอบประจำเดือนประมาณ 21 - 35 วัน และไม่เกิน 7 วัน ขึ้นกับแต่ละบุคคล หากมีประจำเดือนถี่ ห่าง หรือ นานเกินไป ถือว่าผิดปกติในแต่ละบุคคล และแต่ละเดือน อาจมีความแตกต่างของประจำเดือนบ้าง แต่ควรมีลักษณะคล้ายกัน หากมาไม่สม่ำเสมอ หรือห่างกันมาก อาจเกิดจาก ความไม่สมดุลของฮอร์โมนเพศ (ฮอร์โมนเอสโตรเจนและฮอร์โมนโปรเจสเตอโรน) ความผิดปกติของการตกไข่ การออกกำลังกายหนัก หรือความเครียด การทำงานของไทรอยด์ผิดปกติ การตั้งครรภ์ เป็นต้นแนะนำว่า หากมีอาการผิดปกติ หรือยังสงสัย ควรปรึกษาแพทย์ เพื่อรับการตรวจร่างกาย และอาจต้องตรวจเพิ่มเติมอื่น แล้วจึงให้การวินิจฉัยและการรักษาที่ถูกต้องเหมาะสมต่อไปค่ะ